OBAVIJEST RAZREDNICIMA, NASTAVNICIMA I UČENICIMA

Poštovani,

**Kulinarski Institut Kul IN** poziva vašu školu, predavače i učenike koji su upravo u tijeku istraživanja daljnjih mogućnosti školovanja ili profesionalne specijalizacije da nam se pridruže tijekom **Dana otvorenih vrata: Školovanje za kulinarske managere**u sklopu kojih ćemo vam približiti profesije u ugostiteljstvu i gastronomiji te sve mogućnosti edukacije.

U želji da mlade generacije što bolje pripremimo na uspješnu karijeru u ugostiteljstvu, svake školske godine nadograđujemo programe. Uz dosadašnje programe u Kul IN-u: Kulinarstvo, Slastičarstvo, Catering i buffet, Profesionalni kuhar talijanske kuhinje te Vinski program predstavit ćemo novi međunarodni studij **Kulinarskog Managementa** nastao u suradnji sa **Zagrebačkom školom ekonomije i managementa**.

**ZŠEM** je uvršten među 5% najkvalitetnijih poslovnih škola u cijelome svijetu, a ove godine je nagrađen s 4 Palme od strane Eduniversal kao najbolja poslovna škola u Hrvatskoj sa značajnim međunarodnim utjecajem, a Kul IN-ove programe iz ugostiteljstva i gastronomije su završili polaznici iz 25 zemalja, od Sjeverne Amerike do Azije.

U sklopu predstavljanja programa polaznici će biti u prilici upoznati dio predavačkog tima obiju škola ZŠEM i Kul IN, razgledati školu, upoznati sadašnje polaznike, istražiti mogućnosti stažiranja ili zapošljavanja po završetku programa te ispuniti prijave.

**DAN OTVORENIH VRATA**

**1.12.2017., U 15:00 SATI**

**U KULINARSKOM INSTITUTU KUL IN,**

**Capraška ulica 12, 44 010 Sisak**

Zamolila bih vas da poziv podijelite s predavačima i učenicima vaše škole te ako je moguće objavite na službenim internet stranicama škole. S obzirom na ograničen broj mjesta, molila bih vas da vaš dolazak potvrdite do 20.11.2017.

Nadam se da se vidimo!